**Kontraktbilag A**

Kravspecifikation



**Indhold**

[1 Mindstekrav til rottebekæmpelsen i Holstebro og Lemvig Kommune 4](#_Toc117566717)

[2 Virksomhedsoplysninger 4](#_Toc117566718)

[3 Mindstekrav til samarbejde og kontakt m.v. 5](#_Toc117566719)

[3.1 Krav til bekæmpelsens tilstedeværelse i Holstebro og Lemvig Kommune 5](#_Toc117566720)

[3.2 Modtagelse af anmeldelser 5](#_Toc117566721)

[3.3 Krav vedrørende kontaktmuligheder 5](#_Toc117566722)

[3.4 Krav til personale, fremtoning, påklædning og udskiftning 5](#_Toc117566723)

[3.5 IT-systemet 8](#_Toc117566724)

[3.6 Krav til køretøjer 9](#_Toc117566725)

[3.7 Krav til mødedeltagelse 9](#_Toc117566726)

[3.7.1 Deltagelse i ”opstartsmøder” 10](#_Toc117566727)

[3.8 Krav til kvalitetssikring og egenkontrol 10](#_Toc117566728)

[3.9 Krav vedr. sikringsordninger og privat rottebekæmpelse i Holstebro og Lemvig Kommune 11](#_Toc117566729)

[4 Mindstekrav til generelle forhold for rottebekæmpelsen 11](#_Toc117566730)

[4.1 Forekomst af rotter 12](#_Toc117566731)

[4.2 Krav til diverse materialer 12](#_Toc117566732)

[4.2.1 Rottehunde mv. 12](#_Toc117566733)

[4.3 Mindstekrav til tidsfrister for første tilsynsbesøg 13](#_Toc117566734)

[4.3.1 Definition af begrebet kritiske anmeldelser 13](#_Toc117566735)

[4.4 Krav til tidsfrist for opfølgende besøg ved igangsat bekæmpelse 14](#_Toc117566736)

[4.4.1 Krav for opfølgende besøg 14](#_Toc117566737)

[4.5 Krav til minimumsantal af tilsynsbesøg 14](#_Toc117566738)

[4.6 Krav til hvornår en bekæmpelse kan afsluttes 14](#_Toc117566739)

[4.6.1 Indsamling af brugt bekæmpelsesmateriale 15](#_Toc117566740)

[4.7 Krav til sporing af rotteaktivitet 15](#_Toc117566741)

[4.8 Genåbning af anmeldelser 15](#_Toc117566742)

[4.9 Krav til ejer, lejer eller dennes repræsentants tilstedeværelse ved tilsynsbesøg 15](#_Toc117566743)

[4.9.1 Når ejer, lejer eller dennes repræsentant ikke er til stede eller ikke ønsker bekæmperens tilstedeværelse 16](#_Toc117566744)

[4.10 Krav til gennemgang af ejendom og omgivelser 17](#_Toc117566745)

[4.11 Krav til den digitale registrering i IT-systemet 17](#_Toc117566746)

[4.12 Krav til procedurer ved sager med henstillinger og varslinger om påbud 18](#_Toc117566747)

[4.13 Rotter på fødevarevirksomheder, forretninger og/eller institutionskøkkener m.v. 19](#_Toc117566748)

[5 Krav til det lovpligtige tilsyn på tilsynspligtige ejendomme 19](#_Toc117566749)

[5.1 Krav i forbindelse med tilsynspligtige ejendomme og tilsyn med privat rottebekæmpelse 20](#_Toc117566750)

[6 Mindstekrav ved bekæmpelse med fælder 20](#_Toc117566751)

[6.1 Krav ved brug af fælder 21](#_Toc117566752)

[7 Mindstekrav i forbindelse med brug af kemiske bekæmpelsesmidler 21](#_Toc117566753)

[7.1 Bekæmperen skal være bekendt med giftens etiketkrav 21](#_Toc117566754)

[7.2 Bekæmperen må kun udlægge gift ved dokumenteret forekomst af rotter 22](#_Toc117566755)

[7.3 Krav til brug af giftstationer 22](#_Toc117566756)

[7.4 Valg af gift til bekæmpelse 23](#_Toc117566757)

[7.5 Krav til udlægningsmetoder ved brug af antikoagulanter 23](#_Toc117566758)

[7.5.1 Traditionel giftudlægning 23](#_Toc117566759)

[7.5.2 Intervaludlægning 23](#_Toc117566760)

[7.6 Krav til udlægningsmetoder ved brug af cholecalciferol 24](#_Toc117566761)

[7.7 Antikoagulanter og resistensstrategien 24](#_Toc117566762)

[7.7.1 Indsamling af rotter til undersøgelser 24](#_Toc117566763)

[7.8 Indsamling af døde og/eller døende rotter ved anvendelse af gift 24](#_Toc117566764)

[7.9 Brug af MSTs tjekliste vedr. identifikation af resistens og bekæmpelsens kvalitet 24](#_Toc117566765)

[8 Mindstekrav i forbindelse med forhold vedrørende kloakker 25](#_Toc117566766)

[8.1 Krav til sporing og identifikation af kloakdefekter 25](#_Toc117566767)

[8.2 Krav til procedure for røgprøve 25](#_Toc117566768)

[8.3 Ved konstateret defekt på den private og offentlige kloak 25](#_Toc117566769)

[8.4 Øvrige krav til arbejds- og sikkerhedsmæssige forhold 26](#_Toc117566770)

# Mindstekrav til rottebekæmpelsen i Holstebro og Lemvig Kommune

Krav der skal opfyldes for at deltage i udbuddet, betegnes som mindstekrav (MK). Mindstekrav er udtrykkeligt angivet som mindstekrav. Hvis blot ét mindstekrav ikke er opfyldt, er tilbuddet ikke-konditionsmæssigt, og Ordregiver er forpligtet til at afvise tilbuddet som ikke-konditionsmæssigt. Der kan ikke tages forbehold for mindstekravene.

Kontraktbilag A – Kravspecifikation er en nærmere beskrivelse af de ydelser og krav, som Holstebro og Lemvig Kommune stiller til varetagelsen af den kommunale rottebekæmpelse. Kravspecifikationen indeholder Holstebro og Lemvig Kommunes definition og beskrivelse af, hvad der skal indgå i den kommunale rottebekæmpelse i Holstebro og Lemvig Kommune, for at overholde gældende lovgivning, bekendtgørelser, vejledninger og øvrige myndighedskrav m.m.

Den gældende bekendtgørelse om forebyggelse og bekæmpelse af rotter og anden relateret lovgivning, Miljøstyrelsens vejledninger, samt kommunens handlingsplan for den kommunale rottebekæmpelse, er til enhver tid gældende ved udførelsen af den kommunale rottebekæmpelse i Holstebro og Lemvig Kommune.

Tilbudsgiver skal for hvert af de 86 mindstekrav anføre, om kravet er opfyldt.

Kontraktbilag A - Kravspecifikation skal vedlægges som bilag med Tilbudsgivers angivelse af accept af de i dokumentet oplistede mindstekrav, når tilbuddet afgives.

Kontraktbilag A – Kravspecifikation indgår som et bilag til Kontrakten.

# Virksomhedsoplysninger

|  |  |
| --- | --- |
| Navn og adresse |  |
| Telefonnummer |  |
| CVR-nr. |  |
| Kontaktperson |  |

# Mindstekrav til samarbejde og kontakt m.v.

## Krav til bekæmpelsens tilstedeværelse i Holstebro og Lemvig Kommune

**MK 1:** Tilbudsgiver skal sikre, at der kan foretages rottebekæmpelse og opfølgende tilsynsbesøg samtlige hverdage i Holstebro og Lemvig Kommune i et obligatorisk tidsrum mellem kl. 8:00 til 16:00.

Rottebekæmpelse i weekender og på helligdage afgøres af antallet af kritiske anmeldelser indkommet i IT-systemet inden kl. 12:00 den pågældende dag, samt i det omfang, at der fanges rotter i f.eks. fælder, i sager hvor rotteforekomsten forekommer indendørs i beboelsen og lignende. For de kritiske førstegangstilsyn i weekender og på helligdage gælder det kun for ejendomme som beskrevet i afsnit 4.3.1.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 2:** Tilbudsgiver skal sikre, at der ALTID er minimum én fast navngiven R1 autoriseret bekæmper til rådighed i det obligatoriske tidsrum i Holstebro og minimum én fast navngiven R1 autoriseret bekæmper i Lemvig Kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Modtagelse af anmeldelser

Størstedelen af anmeldelserne modtages elektronisk via Holstebro og Lemvig Kommunes hjemmeside. De elektroniske anmeldelser alle ugens dage registreres direkte i IT-systemet og kan derefter læses/modtages af Tilbudsgiveren og Holstebro og Lemvig Kommune.

I Holstebro og Lemvig Kommune skal telefoniske rotteanmeldelser på hverdage kunne modtages af Leverandøren. Leverandøren er ansvarlig for straks at oprette den telefoniske anmeldelser i IT-systemet. I weekender og på helligdage modtages anmeldelser kun elektronisk.

**MK 3:** Tilbudsgiver skal sikre, at der tilknyttes en telefonisk tjeneste, som kan håndtere telefoniske henvendelser på alle hverdage i tidsrummet kl. 08.00 – 16.00

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav vedrørende kontaktmuligheder

**MK 4:** Tilbudsgiver skal sikre, at kommunikationen mellem Holstebro og Lemvig Kommune, Tilbudsgiver og bekæmpere, foruden telefonisk kontakt også kan foregå pr. e-mail. Tilbudsgiver og de tilknyttede bekæmpere skal derfor have en offentlig e-mailadresse.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Holstebro og Lemvig Kommune skal altid kunne få kontakt til Tilbudsgiver og de udkørende bekæmperne i det obligatoriske tidsrum, som beskrevet i MK 1.*

## Krav til personale, fremtoning, påklædning og udskiftning

**MK 5:** Tilbudsgiver skal lade bekæmpelsen udføre af en kvalificeret, og den til opgaven krævede ressource, jf. MK 9, 10 og 11.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 6:** Tilbudsgiver skal sikre, at der minimum tildeles to fast navngivne R1 autoriserede bekæmpere med én fast navngiven bekæmper i Holstebro Kommune og én fast navngivne R1 autoriserede bekæmpere i Lemvig Kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 7:** Tilbudsgiver skal være opmærksom på, at Holstebro og Lemvig Kommune forventer stabilitet, ikke alene i den enkelte bekæmpelse, men også i den tilknyttede medarbejderstab, hvorfor, Holstebro og Lemvig Kommune som minimum skal underrettes, via mail, ved alle former for personaleudskiftninger og/eller midlertidig udskiftning (ved sygdom og ferie). Tilbudsgiver skal dog ved udskiftning af personale, være opmærksom på krav om R1 autorisation for de tilknyttede bekæmpere, jf. MK 10, 11 og MK 65.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 8:** Tilbudsgiver skal sikre, at Holstebro og Lemvig Kommune altid og hurtigst muligt den pågældende dag underrettes via mail om ændringer i bemandingen for både faste og afløsende bekæmpere.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 9:** Tilbudsgiver skal sikre, at de tilknyttede bekæmpere, til en hver tid, maksimalt har 60 åbne sager i alt per mand per kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Med åbne sager menes her udelukkende anmeldt rotteforekomst og omfatter således ikke tilsynet på de tilsynspligtige ejendomme. F.eks. har en bekæmper 60 åbne sager, kan denne bekæmper ikke også samtidigt være involveret i tilsynet på tilsynspligtige ejendomme.*

**MK 10:** Tilbudsgiver skal sikre, at alle tilknyttede bekæmpere (faste såvel som afløsere), som er tilknyttet den daglige bekæmpelse, efter kontraktens første år, dvs. fra 1. marts 2024 er R1 autoriserede.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 11:** Tilbudsgiver skal sikre, at hvis der i Holstebro og/eller Lemvig Kommune kun er opgaver til én fælles bekæmper eller én bekæmper i hver kommune, skal disse bekæmpere, til enhver tid, uanset MK 10 være R1 autoriserede.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 12:** Tilbudsgiver skal sikre, at der ud over de faste navngivne bekæmpere til praktisk bekæmpelse, tilknyttes en daglig leder/central medarbejder, som løbende sikrer og har beføjelser til at sikre tilstrækkelig bemanding jf. MK 9, bistår i besværlige sager, sikrer at de tilknyttede bekæmpere følger de lovgivningsmæssige og kontraktlige krav til bekæmpelsen i Holstebro og Lemvig Kommune, samt har den daglige dialog med Holstebro og Lemvig Kommune. Den centrale leder må ikke være en del af de to faste navngivne bekæmpere jf. MK 6.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 13:** Tilbudsgiver skal sikre, at udskiftning af det faste personale kun sker til en medarbejder med bedre eller som minimum samme kvalifikationer.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Holstebro og Lemvig Kommune ser ikke positivt på og skal derfor godkende en eventuel ”udlåning”, af de til kontrakten tilknyttede rottebekæmpere, som, af Leverandøren, ønskes flyttet midlertidig eller længerevarende til opgaver af lignende karakter i andre kommuner. Dog er flytning midlertidig imellem de to ordregiver undtaget.*

**MK 14:** Tilbudsgiver skal sikre, at alle bekæmpere, som kører i Holstebro og Lemvig Kommune, er i besiddelse af personlige pc og/eller tablets, samt forstår sig på den elektroniske betjening heraf.

Udgifter i forbindelse med anskaffelse og vedligeholdelse af pc’er og/eller tablets skal afholdes af Tilbudsgiver.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 15:** Tilbudsgiver skal sikre, at ingen faste og/eller afløsere udfører kommunal rottebekæmpelse i Holstebro og Lemvig Kommune uden at være udstyret med personlige ID-kort.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*ID-kort (med foto) vil blive udleveret af henholdsvis Holstebro og Lemvig Kommune. Derfor skal Holstebro og Lemvig Kommune til enhver tid være informeret om, hvilke medarbejdere der udfører den daglige praktiske rottebekæmpelse.*

**MK 16:** Tilbudsgiver skal sikre, at Bekæmperne fremstår velsoignerede, samt at deres beklædning opfylder arbejdstilsynets krav om arbejdstøj til ”arbejd på vejen”. Det er et krav, at alle tilknyttede bekæmpere i Holstebro og Lemvig Kommune derudover bærer arbejdstøj (jakker) med Leverandørens logo og de to kommuners navne.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 17:** Tilbudsgiver skal sikre, at bekæmperen, af hensyn til kontakten med borgerne, er god til at kommunikere, fremtræder roligt og imødekommende, kan tale og skrive forståeligt dansk, og i forbindelse med indberetning i IT-systemet er i stand til at udfærdige en letforståelig og udførlig registrering, som beskrevet i dette bilags afsnit 4.11.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 18:** Bekæmperne skal overholde Holstebro og Lemvig Kommunens rygepolitik om ”røgfri arbejdsdag”, ligeledes må bekæmperne ikke i arbejdstiden være påvirket af stoffer og/eller alkohol.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 19:** Tilbudsgiver skal sikre, at såfremt Holstebro og Lemvig Kommune oplever, at der er gentagende samarbejdsvanskeligheder med og/eller klager over én eller flere bekæmpere og/eller daglig leder, at vedkommende fjernes fra opgaven på forlangende af Holstebro og Lemvig Kommune og erstattes af bekæmper/daglig leder i overensstemmelse med MK 10, 13 og MK 65.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 20:** Tilbudsgiver skal sikre, at alle bekæmpere, som er involveret i den kommunale rottebekæmpelse i Holstebro og Lemvig Kommune, er instrueret af tilbudsgiver i og efterlever kraven i denne aftale. Bekæmperen skal have en kopi af kravspecifikationen, som skal være at finde i deres biler.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## IT-systemet

Holstebro og Lemvig Kommune benytter pt. programmet DriftWeb til registrering af rotteanmeldelser og handlinger foretaget i forbindelse med tilsynsbesøg og kontakt til anmelder.

**MK 21:** I forbindelse med kontraktstart skal Tilbudsgiver og tilknyttede bekæmpere deltage i opstartsmøde med Ordregiver, særligt med henblik på gennemgang af krav til bekæmpelsen og til registrering i IT-systemet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 22:** Tilbudsgiver skal stå for den nødvendig oplæring af bekæmperne mht. anvendelse af eksisterende og nye IT-systemer, og dette skal ske uden omkostninger for Holstebro og Lemvig Kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 23:** Tilbudsgiver skal sikre, at alle registreringer/informationer i bekendtgørelsens bilag 6[[1]](#footnote-1), samt uddybende forklaringer på fejlfinding og beskrivelse af igangsat bekæmpelse registreres i kommunens IT-system med den nødvendige fotodokumentation straks efter afslutning af tilsynsbesøget. Dette gælder også for tilsynet på tilsynspligtige ejendomme. Ordregiver forbeholder sig derudover ret til at lave tilføjelser til IT-systemet i takt med, at der tilføjes nye muligheder i IT-systemet, som kan være relevant for bekæmpelsen og/eller i den daglige administrative sagsbehandling.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Informationer, som skal beskrives i IT-systemet udover de påkrævede i bekendtgørelsens bilag 6 oplysninger, er oplysninger med hensyn til f.eks. rotteforekomsten, den igangsatte bekæmpelse, eventuelle fejl og mangler på bygninger, kloak/brønde og andre uhensigtsmæssige forhold på ejendommen/matriklen, samt fotodokumentation af observerede forhold, som kræver udbedring.*

**MK 24:** Tilbudsgiver skal sikre, at alle bekæmpere, faste som afløsere, er registreret i IT-systemet, så de altid logger ind som sig selv. Det betyder, at ingen bekæmpere må udføre tilsyn/bekæmpelse i en anden bekæmpers navn.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 25:** Tilbudsgiver skal bistå Ordregiver med viden og information i forbindelse med de påkrævede indberetninger til Miljøstyrelsen.

Tilbudsgiver skal bistå med at "lovliggøre" lukkede anmeldelser, som ikke kan overføres til den Fælles Offentlige Rottedatabase, som følge af utilstrækkelig indberetning fra bekæmperens side.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav til køretøjer

I forbindelse med udførelse af opgaven ”Kommunal rottebekæmpelse i Holstebro og Lemvig Kommune” stiller Ordregiver krav til indfasning af nul-emissionskøretøjer til brug for opgaven jf. kontraktens pkt. 6.2.1.

**MK 26:** Tilbudsgiver skal være i besiddelse af eller anskaffe, renholde og vedligeholde de nødvendige køretøjer samt tilhørende hjælpeudstyr således, at køretøjer og hjælpemidler fremstår driftssikre, funktionsdygtige og er i lovlig stand. Alle køretøjer skal være forsynet med firmaets logo samt have Streamers til påhæftning på bilerne med Ordregivers navn og logo (disse udleveres af Ordregiver).

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Holstebro og Lemvig Kommune forbeholder sig ret til at kontrollere det anvendte materiel til enhver tid i kontraktens løbetid.*

*Tilbudsgiver skal overfor de tilknyttede bekæmpere indskærpe, at bilen altid skal aflåses, så snart bilen forlades. Dette kan undlades, hvis giften i bilen er opbevaret under lås og hvor kun autoriserede bekæmpere har adgang.*

**MK 27:** Tilbudsgiver skal senest den 1. marts 2025 fremsende dokumentation for deres realisering af deres plan for indfasning af nul-emissionskøretøjer, som Tilbudsgiver fremsendte i forbindelse med tilbudsafgivelsen (Kontraktbilag D – Tilbudsbesvarelse ”Klima”).

Ordregiver kan vælge, at en forlængelse efter kontraktens 4. år er under forudsætning af, at ovenstående mål er opnået.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav til mødedeltagelse

**MK 28:** Tilbudsgiver skal lade ledelsen samt tilknyttede bekæmpere deltage i minimum 4 møder årligt. Tilbudsgiver (ledere og bekæmpere) skal deltage i møder uden beregning. På møderne vil der bl.a. blive fulgt op på, om Tilbudsgiver lever op til de kontraktlige forhold, som blandt andet er beskrevet i dette bilag samt jf. MK 31, 32 og 33.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Aktuelle problemsager søges behandlet mellem Tilbudsgiver (evt. bekæmpere) og Holstebro og Lemvig Kommune hurtigst muligt.*

**MK 29:** Tilbudsgiver skal sikre, at faste bekæmpere og afløsere samt daglig leder deltager i en obligatorisk årlig kursusdag, som fastlægges og tilrettelægges af Ordregiver. Tidsforbrug for Tilbudsgivers bekæmpere og leder betales af Tilbudsgiver selv, men eventuelle udgifter i forbindelse med selve afholdelsen af kursusdag tilfalder Ordregiver.

|  |  |
| --- | --- |
| Tilbudsgiver opfylder ovennævnte krav (ja/nej): |  |

### Deltagelse i ”opstartsmøder”

**MK 30:** Tilbudsgiver og de tilknyttede bekæmpere skal deltage ved opstartsmøde(r) med Holstebro og Lemvig Kommune, som bl.a. skal have til formål at gennemgå forhold beskrevet i kravspecifikationen etc. samt skabe overblik over organiseringen af bekæmpelsen i Holstebro og Lemvig Kommune, kommunens forventninger til bekæmpernes registreringer i IT-systemet, håndhævelse etc.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav til kvalitetssikring og egenkontrol

**MK 31:** Tilbudsgiver skal holde de bekæmpere, som er tilknyttet rottebekæmpelse i Holstebro og Lemvig Kommune, opdateret på ny lovgivning og vejledninger etc.

Tilbudsgiver skal sikre, at der løbende føres tilsyn med kvaliteten i udførelsen af opgaven.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Tilbudsgivers tilsyn skal bl.a. sikre:*

* *At der er en regelmæssig dialog med bekæmperne om aktuelle anmeldelser, arbejdsbelastningen og sager, hvor der er behov for særlig indsats i bekæmpelsen.*
* *At der er mulighed for hurtigt at tilkalde ekstra ressourcer*
* *At der er faglige kompetente personer, som kan bistå de tilknyttede bekæmpere med viden og kunnen*

**MK 32:** Tilbudsgiver skal levere dokumentation for, at kravene i denne Kravspecifikation overholdes af Tilbudsgiver og de tilknyttede bekæmpere. Tilbudsgiver skal derfor foretage kvalitetskontrol af både faste bekæmpere og afløsere. For faste bekæmpere skal Tilbudsgiver tage udgangspunkt i minimum 15 afsluttede sager per faste bekæmper halvårligt. For øvrige bekæmpere skal der samlet laves kvalitetskontrol baseret på min. 20 sager halvårligt per kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 33:** Tilbudsgiver skal allokere en medarbejder (daglig leder) med ledelsesbeføjelser og erfaring i rottebekæmpelse til at sikre, at den enkelte bekæmper efterlever aftalens krav jf. MK 32. Kvalitetssikringen skal omfatte;

* Responstider, brug af fælder og gift, opfølgning på bekæmpelsen, brug af røgprøver og kvaliteten af den digitale registrering. De nævnte forhold, som kontrollen skal indeholde, er ikke en fuldstændig liste, da der kan være andre relevante forhold, som er beskrevet her i dette dokument, som bør kontrolleres.
* Tilbudsgiver skal i forbindelse med de to årlige kvalitetstjek fremlægge en liste over hvilke sager (sags ID), der er anvendt til vurdering af den enkelte bekæmper.
* Personlige handleplaner i det omfang det er nødvendigt for den enkelte bekæmper, med henblik på udbedring af evt. fejl og mangler for den enkelte bekæmper.

Kvalitetskontrollen og fremlæggelse af den krævede dokumentation skal ske to gange årligt eller på forlangende af Holstebro og Lemvig Kommune. Tilbudsgiver skal fremsende den skriftlige rapport som dokumentation for kvalitetskontrollen forud for halvårlige møder med Holstebro og Lemvig Kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Tilbudsgiver skal på anmodning af Holstebro og Lemvig Kommune fremsende anden form for dokumentation for den udførte rottebekæmpelse;*

* *Kan bl.a. omfatte dokumentation for den enkelte bekæmpers tidsforbrug på kommunal rottebekæmpelse.*

## Krav vedr. sikringsordninger og privat rottebekæmpelse i Holstebro og Lemvig Kommune

**MK 34:** Tilbudsgiver skal foruden gældende lovgivning overholde retningslinjer for den private rottebekæmpelse, som angivet i Holstebro og Lemvig Kommunes handlingsplan.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 35:** Alle Tilbudsgivers sikringsordninger i Holstebro og Lemvig Kommune skal være registreret i Miljøportalen ved kontraktstart.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 36:** De fast navngivne (jf. MK 6) bekæmpere i den kommunale rottebekæmpelse i Holstebro og Lemvig Kommune kan ikke uden forudgående aftale med Ordregiver være til rådighed for Tilbudsgivers private kunder. Skulle en fast bekæmper, efter aftale, være beskæftiget med private kunder i det obligatoriske tidsrum (jf. MK 1), skal Tilbudsgiver sikre, at den kommunale bekæmpelse i Holstebro og Lemvig Kommune til en hver tid går forud for de private kunder.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 37:** Ingen af de bekæmpere, som Tilbudsgiver tilknytter den kommunale rottebekæmpelse i Holstebro og Lemvig Kommune, må reklamere for tegning af private sikringsordninger og privat rottebekæmpelse.

|  |  |
| --- | --- |
| Tilbudsgiver opfylder ovennævnte krav (ja/nej): |  |

# Mindstekrav til generelle forhold for rottebekæmpelsen

Det er vigtigt for Ordregiver at de udkørende bekæmpere giver borgerne en god service omfattende bl.a. imødekommenhed, information om det forventede bekæmpelsesforløb, giver råd og vejledning således borgerne er godt informeret om deres muligheder for fremadrettet at undgå rotter.

Det er vigtigt for Ordregiver, at bekæmperne har fokus på det grundige undersøgende arbejde og fejlfinding, således, at når/hvis bekæmpelsen igangsættes, at den omfatter hele det område, hvor rotteaktivitet er fundet.

## Forekomst af rotter

**MK 38:** Tilbudsgiver skal sikre, at ingen anmeldelse om mulig rotteforekomst afvises telefonisk, da det altid er bekæmperen der, efter det første tilsynsbesøg, skal træffe afgørelse om der er tale om rotter.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav til diverse materialer

**MK 39:** Tilbudsgiver skal sikre, at den enkelte tilknyttede bekæmper altid har disse materialer til bekæmpelse af rotter i bilerne. Det omfatter:

* fælder (både dræbende og levendefangende fælder)
* stationer til smækfælder og gift (alle benyttede stationer skal være af vejrbestandigt materiale)
* lokkefoder og -midler
* sporingsmidler (som f.eks. mel/talkum, sand, indikatorblokke, farvestof til vand)
* røgapparat – (røgapparatet skal være tilstrækkelig kapacitet, så større ledningssystemer f.eks. på etageejendomme, kan sættes under ”tryk”. Der stilles ligeledes krav om, at de anvendte røgapparater skal kunne danne aflukke (f.eks. skumgummikegle eller ballon), så når røg blæses ind, at tilbagefald minimeres mest muligt)
* røgpatroner
* kloakdæksel”nøgler”
* godkendte kemiske bekæmpelsesmidler (her både antikoagulanter: både 1. og 2. generations midler og cholecalciferol)
* personlige værnemidler:
  + nitrilhandsker (som giver beskyttelse mod mikroorganismer)
  + engangs-overtrækstøj
  + ”overtrækssko”
  + egnede ansigtsmasker (P3-filter).

Yderligere skal Tilbudsgiver sikre at bekæmperne har adgang til nedenstående materialer, hvis der opstår behov:

* sikkerhedsgodkendt stige
* håndholdt undersøgelseskamera (f.eks. snake-eye)
* UV-lys
* kamera, vildtkamera eller lign.
* elektroniske fælder

|  |  |
| --- | --- |
| Tilbudsgiver vil opfylde ovennævnte krav (ja/nej): |  |

*Holstebro og Lemvig Kommune forbeholder sig ret til, til enhver tid, at kontrollere indholdet i bilerne.*

### Rottehunde mv.

**MK 40:** Tilbudsgiver skal sikre, at der tilknyttes minimum én rottehund til den kommunale rottebekæmpelse i Holstebro og Lemvig Kommune, som kan benyttes i begge kommuner.

|  |  |
| --- | --- |
| Tilbudsgiver vil opfylde ovennævnte krav (ja/nej): |  |

*Med tilknytning forstås, at der som minimum skal være en fast(fuldtids) tilknyttet autoriseret bekæmper med rottehund, som dagligt er tilknyttet den kommunale rottebekæmpelse i Holstebro og Lemvig Kommune. I det første kontraktår skal der, som minimum, være mulighed for at tilkalde rottehund på anmodning fra Holstebro og Lemvig kommune, hvis ikke fast rottehund kan sikres ved kontraktstart.*

*Med rottehund skal forstås en trænet hund med naturlige anlæg for sporing (f.eks. dansk-svensk gårdhund, Jack Russell terrier).*

*Holstebro og Lemvig Kommune forventer, at hunden bruges fast i f.eks. undersøgelse af rotteforekomst og i langvarige og/eller besværlige sager.*

**MK 41:** Tilbudsgiver skal sikre, at brug af rottehund på en ejendom først kan ske efter forudgående accept fra grundejer, lejer eller dennes repræsentant. Brug af rottehund skal noteres i IT-systemet.

|  |  |
| --- | --- |
| Tilbudsgiver vil opfylde ovennævnte krav (ja/nej): |  |

**MK 42:** Tilbudsgiver skal sikre, at ved planlagt og akut fravær af bekæmper med tilknyttet rottehund, skal der være mulighed for straks at tilkalde assistance fra andre bekæmpere med rottehund efter behov.

|  |  |
| --- | --- |
| Tilbudsgiver vil opfylde ovennævnte krav (ja/nej): |  |

## Mindstekrav til tidsfrister for første tilsynsbesøg

**MK 43:** Tilbudsgiver skal sikre, at alle kritiske anmeldelse modtaget inden kl. 12:00 (alle ugens dage inkl. weekender og helligdage), hvor første tilsynsbesøg skal ske uden ugrundet ophold, skal besøges samme dag, medmindre andet aftales med anmelderen. For anmeldelsen modtaget efter kl. 12:00 skal tilsynsbesøget ske senest næste dag medmindre andet aftales med anmelderen.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 44:** Tilbudsgiver skal sikre, at der indenfor 48 timer efter modtagelse af øvrige anmeldelser, ikke omfattet af MK 45, at der tages telefonisk kontakt til anmelder med henblik på aftale om første besøg. Første tilsynsbesøg ske senest 8 dage efter modtagelse af anmeldelsen, medmindre andet aftales med anmelderen. Hvis det er muligt, skal første tilsynsbesøg tages før de 8 dage.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Aftales andet med anmelder med hensyn til første tilsynsbesøg, som følge af at denne er forhindret i at modtage besøg indenfor tidsfristen, skal det noteres i IT-systemet, at frist for første besøg overskrides i henhold til aftale med anmelder og grund herfor.*

### Definition af begrebet kritiske anmeldelser

**MK 45:** En kritisk anmeldelse om rotter er defineret som rotteforekomst i beboelse, her forstået som alle rum, der ligger indenfor beboelsens ydre mure. På fødevarevirksomheder, skole, institutioner o. lign. gælder kravet om ”uden ugrundet ophold” for rotteforekomst ude såvel som inde.

Kritisk anmeldelse omfatter ligeledes rotteforekomst indendørs i lokaler på tilsynspligtige ejendomme, hvor der er særlig sundhedsmæssig risiko. Her skal forstås i lokaler, hvor der behandles eller opbevares føde- og/eller foderprodukter, som efterfølgende, uden væsentlig viderebehandling, tænkes anvendt som fødevarer til mennesker eller dyr. Som eksempel kan nævnes lokaler, hvori der opbevares mælk, æg eller grøntsager.

|  |  |
| --- | --- |
| Tilbudsgiver accepterer ovenstående definition (ja/nej): |  |

## Krav til tidsfrist for opfølgende besøg ved igangsat bekæmpelse

### Krav for opfølgende besøg

**MK 46:** Tilbudsgiver skal sikre, at der, hvor der anvendes fælder til bekæmpelse af rotter, at opfølgende tilsynsbesøg sker med maksimum syv kalenderdages interval.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 47:**  Tilbudsgiver skal sikre, at når der anvendes gift (antikoagulanter eller cholecalciferol), skal der foretages opfølgende besøg med passende intervaller.

For antikoagulanter gælder det, at opfølgende besøg skal ske med maksimum syv kalenderdages interval, indtil al rotteaktivitet er ophørt. Interval mellem opfølgende tilsynsbesøg vil afhænge af rotteaktiviteten og udlægningsmetode (se afsnit 7.5).

For cholecalciferol gælder det, at det første opfølgende besøg skal ske næste dag, da cholecalciferol først udlægges, når rotterne har accepteret de opsatte giftstationer (se afsnit 7.6 mht. udlægningsmetode).

De syv dage er den tid, der maksimum må gå mellem opfølgende tilsynsbesøg, det betyder, at der kan være situationer, hvor der skal foretages opfølgende tilsynsbesøg med kortere tidsinterval end syv dage.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 48:** Tilbudsgiver skal sikre, at planlægning af opfølgende tilsynsbesøg sker med hensyntagen til weekender og helligdage således at tidsfrister ikke overskrides.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Derfor, hvis syvende kalenderdag falder på en weekend og/eller helligdag, planlægges næstkommende tilsynsbesøg før syvende kalenderdag.*

*For de kritiske anmeldelser (afsnit 4.3.1) som påbegyndes i en weekend- eller helligdagsperiode, og hvor der opstår et behov for f.eks. at røgte fælder opsat til fangst i samme weekend- og/eller helligdagsperiode, skal Tilbudsgiver påregne at lave et opfølgende besøg.*

## Krav til minimumsantal af tilsynsbesøg

**MK 49:** Tilbudsgiver skal sikre, at der på alle ejendomme, hvor der konstateres rotter og hvor bekæmpelse igangsættes, som minimum foretages et første (indledende), et opfølgende og et afsluttende tilsynsbesøg, dvs. minimum tre tilsynsbesøg steder hvor bekæmpelse igangsættes.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Antallet af opfølgende besøg og hvor hyppigt opfølgende tilsyn skal foretages, vil afhænge af rotteproblemets omfang, karakter og bekæmpelsesmetode.*

## Krav til hvornår en bekæmpelse kan afsluttes

**MK 50:** Tilbudsgiver skal sikre, at en igangværende rottebekæmpelse først kan afsluttes, når rotteaktiviteten er ophørt. Rotteaktivitet vurderes ophørt, når der ikke konstateres fornyet rotteaktivitet indenfor 14 dage.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Anvendes der gift og eller fælder i denne periode, skal der foretages to på hinanden følgende tilsynsbesøg med syv kalenderdages mellemrum uden tegn på fornyet rotteaktivitet førend bekæmpelsen afsluttes.*

*Rotteaktivitet siges at være ophørt, når der ikke længere spises af giften og/eller når der ikke længere fanges rotter i opsatte fælder, samt der ikke forekommer andre nye (friske) spor efter rotter.*

### Indsamling af brugt bekæmpelsesmateriale

**MK 51:** Tilbudsgiver skal sikre, at ved afslutning af alle former for bekæmpelse skal bekæmperen hjemtage alt bekæmpelsesmateriale (depoter, gift, fælder etc.)

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Krav til sporing af rotteaktivitet

**MK 52:** Tilbudsgiver skal sikre, at de tilknyttede bekæmpere har kendskab til og anvender forskellige former for sporing til dokumentation for rotteaktivitet etc.

|  |  |
| --- | --- |
| Tilbudsgiver opfylder ovennævnte krav (ja/nej): |  |

Med sporing skal forstås midler/metoder (udover giftindtag og/eller fældefangst), som kan indikere forekomst af rotter. Sporing kan være:

* andre spor af rotter (nye huller, friske ekskrementer etc.).
* udlægning af f.eks. sand (udendørs) og mel/talkum (indendørs).
* brug af rottehunde.
* lokkefodring med f.eks. et ugiftigt fødeemne.
* elektroniske sporings- og moniteringsenheder.

**MK 53:** Tilbudsgiver skal sikre, at bekæmperne benytter en form for sporing (jf. MK 52) steder hvor;

* der er tvivl om der er tale om rotter.
* bekæmperen er i tvivl om aktivitetens omfang og dermed omfang af bekæmpelsen.
* der er tvivl om der fortsat er rotteforekomst ved manglende aktivitet på fælder og/eller gift.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Genåbning af anmeldelser

Forekommer der genanmeldelse på samme ejendom op til 28 dage efter lukning af en anmeldelse, genåbnes tidligere anmeldelse automatisk af IT-systemet og vil derfor ikke blive noteret og faktureret som ny anmeldelse. Holstebro og Lemvig Kommune forbeholder sig ligeledes ret til at genåbne sager mere end 28 dage efter lukning, hvis det vurderes, at bekæmpelsen har været mangelfuld og at ny anmeldelse skyldes utilstrækkelig bekæmpelse i den foregående anmeldelse.

## Krav til ejer, lejer eller dennes repræsentants tilstedeværelse ved tilsynsbesøg

**MK 54:** Tilbudsgiver skal sikre, at der forud for første tilsynsbesøg, træffes aftale med anmelder om første tilsynsbesøg.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Bekæmperen træffer telefonisk aftale mht. dato og tid for første tilsyn, idet ejer, lejer eller dennes repræsentant skal være til stede ved det første tilsynsbesøg.*

**MK 55:** Tilbudsgiver skal sikre, at ved anmeldelse, hvor der ikke opnås kontakt med ejer, lejer eller dennes repræsentant ved første kontaktforsøg, skal bekæmperen derefter som minimum have forsøgt kontakt tre gange og som minimum på tre på hinanden følgende dage og på forskellige tidspunkter. For hvert forsøg skal dette noteres som kommentar i IT-systemet. Opnås der herefter fortsat ikke kontakt, skal sagen overdrages til henholdsvis Holstebro og Lemvig Kommune.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Som følge af tilstedeværelseskravet ved første tilsynsbesøg, er det ikke muligt for bekæmperen at påbegynde en kemisk rottebekæmpelse uden ejer, lejer eller dennes repræsentant er til stede.*

*Skulle ejer, lejer eller dennes repræsentant, mod forventning, ikke være til stede ved det første tilsynsbesøg trods aftale, kan bekæmperen vælge at gennemføre et tilsyn udendørs. Vurderer bekæmperen, at der er behov for igangsættelse af rottebekæmpelse, skal bekæmperen derefter træffe ny aftale for tilsynsbesøg og/eller igangsætte bekæmpelse med fælder eller lignende. Bekæmperen oplyser ejer, lejer eller dennes repræsentant om sit forgæves tilsynsbesøg, eventuel rotteforekomst og manglende igangsættelse af rottebekæmpelse etc. via telefonisk kontakt og/eller besøgsseddel. Bekæmperen noterer yderligere sine observationer etc. i IT-systemet.*

*Der er ikke krav om tilstedeværelse ved opfølgende udendørs besøg, men i det omfang det vurderes hensigtsmæssigt og/eller borgeren måtte ønske det, skal bekæmperen træffe aftale herom.*

*For de opfølgende udendørs tilsynsbesøg hvor ejer, lejer eller dennes repræsentant ikke er til stede, skal bekæmperen, efter endt tilsyn, straks informere borger om tilsynsbesøget med oplysninger om f.eks. fortsat forekomst af rotter, giftudlægning, manglende forebyggende tiltag etc.*

*Information til borger kan foregå både mundtligt (ved tilstedeværelse), telefonisk og/eller skriftligt. Besøgssedler vil blive udarbejdet i samarbejde med Holstebro og Lemvig Kommune umiddelbart efter kontraktunderskrivelsen.*

### Når ejer, lejer eller dennes repræsentant ikke er til stede eller ikke ønsker bekæmperens tilstedeværelse

Tilbudsgiver skal sikre, at de tilknyttede bekæmpere er bekendt med og praktiserer retten til at gå ind på en ejendom, hvor der ikke nødvendigvis er anmeldt rotter jf. Miljøbeskyttelsesloven § 87, og her undersøge for rotteforekomst på udendørsarealer, selvom ejer, lejer eller dennes repræsentant ikke er hjemme.

Holstebro og Lemvig Kommune vil sikre, at bekæmpere tilknyttede den kommunale rottebekæmpelse er udstyret med information og lovtekst (§ 87 – Miljøbeskyttelsesloven), som giver Holstebro og Lemvig Kommune og dennes repræsentanter lov til at undersøge udendørs arealer.

Hvis bekæmperen skulle blive mødt af en uvillig ejer, lejer eller dennes repræsentant ved det uanmeldt/anmeldt besøg, bør bekæmperen forlade ejendommen og straks give besked til Ordregiver på mail eller telefon, som vil sikre, at der kan ske det nødvendige besøg.

Hvis grundejer eller dennes repræsentant ikke ønsker at være til stede eller ikke er til at få kontakt med, ved et aftalt besøg og bekæmperen vurderer, at deres tilstedeværelse er påkrævet, skal Holstebro og Lemvig Kommune kontaktes med henblik på varsling af besøg evt. med Holstebro og Lemvig Kommunes deltagelse.

## Krav til gennemgang af ejendom og omgivelser

**MK 56**: Tilbudsgiver skal sikre, at de tilknyttede bekæmpere, som minimum, ved første tilsynsbesøg, foretager en grundig gennemgang af hele ejendommen for forekomst af rotter.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*I forbindelse med selve tilsynet skal hele ejendommen og relevante tilstødende arealer/matrikler gennemgås med henblik på identifikation af forekomstens omfang, årsager til rotteforekomsten, f.eks. belyst ved gennemførelse af røgprøve o. lign. Ved mistanke om rotter på nabogrunde, skal disse også gennemgås. Årsagen(r) til rottetilholdet skal som minimum afkrydses i IT-systemet og gerne med tilknyttede oplysende bemærkninger.*

*Alle udendørs arealer skal undersøges for spor efter rotter og ikke blot det umiddelbare areal, som støder op til bygninger.*

*Andre fejl og mangler og uhensigtsmæssige forhold, som vil kunne forårsage ny forekomst af rotter, skal bemærkes over for anmelder og hvis det vurderes, at forholdet bør lede til en henstilling, skal bekæmperen udlevere en skriftlig henstilling og notere dette i IT-systemet (se afsnit 4.12) og vedlægge fotodokumentation af henstillingen. Skabelonen til den skriftlige henstilling udarbejdes i samarbejde med Holstebro og Lemvig Kommune ved kontraktstart.*

*Gentagelse af den grundige gennemgang af den enkelte ejendom og naboarealer, ud over gennemgangen ved det første tilsynsbesøg, kan være nødvendig, da f.eks. oversete forhold kan være årsag til fortsat rotteforekomst.*

*Hvis bekæmperen bliver bekendt med, at den pågældende ejendom burde være omfattet af tilsynspligten, skal bekæmperen orientere Holstebro og Lemvig Kommune herom via mail.*

*Støder rottebekæmperen på problemer med adgang til ejendommen, skal Holstebro og Lemvig Kommune kontaktes for hjælp i sagen.*

*Det skal understreges, at Tilbudsgiver er forpligtet til at afsætte de nødvendige ressourcer (og tid) til varetagelse af bekæmpelsen og de(n) forebyggende gennemgange af ejendommen, da det er en vigtig forudsætning for effektiv bekæmpelse og forebyggelse af rotter.*

*Ved behov for assistance til gennemgang af ejendomme eller fejlfinding, skal tilbudsgiver stille den nødvendige kapacitet og/eller kompetence til rådighed.*

## Krav til den digitale registrering i IT-systemet

**MK 57**: Tilbudsgiver skal sikre, at der ved ethvert tilsynsbesøg, hvor der konstateres rotter, registreres oplysninger i IT-systemet om rotteforekomsten, foretaget handlinger, årsager til rotteforekomst og nødvendige forebyggende foranstaltninger, relevant fotodokumentation og hvor bekæmpelse er opsat.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Det nuværende IT-system, som anvendes i Holstebro og Lemvig Kommune, er Sweco’s DriftWeb*

**MK 58:** Tilbudsgiver skal sikre, at indrapportering af foretagne handlinger, anbefalinger og henstillinger i forbindelse med de enkelte sager registreres i IT-systemet straks efter afslutning af tilsynsbesøget.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Der kan i forbindelse med f.eks. manglende mobildækning accepteres, at indrapporteringen sker ved næste stop, hvor der er mobildækning.*

*Relevant fotodokumentation mht. opdagede fejl, mangler mv skal registreres i IT-systemet.*

*Bekæmperens indberettede registreringer i IT-systemet skal være fyldestgørende og afspejle alle de aktive handlinger, som er foretaget i den enkelte anmeldelsessag. Registreringerne i IT-systemet skal altid kunne danne grundlag for en videre administrativ behandling af sagen, samt være dækkende for de, af Miljøstyrelsen, krævede informationer til den nationale rottedatabase, Rottereden.*

*Forhold og eller handlinger, som ikke bliver beskrevet i IT-systemet, vil af Holstebro og Lemvig Kommune blive betragtet som ”ikke forekommet”.*

**MK 59:** Tilbudsgiver skal sikre, at bekæmperen informerer borgeren om påbegyndelse, ændringer og afslutning af bekæmpelsen.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Der kan informeres med besøgssedler eller mundtligt, dog første besøg undtaget, grundet kravet om personlig tilstedeværelse.*

## Krav til procedurer ved sager med henstillinger og varslinger om påbud

**MK 60**: Tilbudsgiver skal sikre, at når bekæmperen står over for forhold, som bør eller skal udbedres, skal bekæmperen give grundejer en skriftlig henstilling om udbedring af de pågældende forhold og noterer det i IT-systemet, samt vedlægge et billede af henstillingen i sagen.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 61:** Tilbudsgiver skal sikre, at der foretages opfølgende kontrolbesøg ved udløb af fristen for henstillingen/påbuddet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Henstillinger gives skriftligt.*

* *Henstilling vil være fortrykte uddelingskopier, som vil blive udarbejdet i samarbejde mellem Holstebro og Lemvig Kommune og Tilbudsgiver ved kontraktstart. Henstillingen udformes som vejledning og en henstillingsliste.*
* *Henstillingen skal altid, som minimum, udfyldes med adresse, dato, bekæmperens observationer, hvad der skal foretages på ejendommen, og frist for udførelsen, samt bekæmperens initialer.*
* *Bekæmperen skal tage et billede af den udlevere henstilling og vedhæfter den til sagen i IT-systemet. Der gives som udgangspunkt kun én henstilling. Dvs. er henstillingen ikke efterkommet ved fristens udløb, skal sagen meddeles til Ordregiver. Ordregiver vil på sager, hvor henstillingen ikke er blevet fulgt og i svære sager, følge op med besigtigelse sammen med bekæmperen, i det omfang det skønnes nødvendigt. Hvis Ordregiver vurderer det nødvendigt, udstedes varsling om påbud.*

*Er der, efter endt bekæmpelse, fortsat en verserende håndhævelse (henstilling, varsling og/eller påbud), kan bekæmperen afslutte bekæmpelsen i IT-systemet. I disse sager skal bekæmperen dog fortsat foretage de nødvendige kontrolbesøg ved udløb af frister for henstilling, varsel eller påbud. Her vil Ordregiver i IT-systemet, ved udløb af frister, oprette det som en opgave i IT-systemet.*

*I forbindelse med rotteangreb på etage- og udlejningsejendomme skal bekæmperen kontakte Holstebro og Lemvig Kommune for at få oplyst navn og adresse på ejer/administrator, hvis der er behov for at anbefale f.eks. tv-inspektion eller give henstilling om reparationsarbejde af kloaksystemet, oprydning etc. Det er ikke fyldestgørende blot at overbringe en henstilling til eventuel vicevært eller ejendommens lejere.*

**MK 62:** Tilbudsgiver skal sikre, at bekæmperen vedhæfter fotodokumentation af fejl og mangler, som fører til henstilling eller påbud til sagen i IT-systemet

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Rotter på fødevarevirksomheder, forretninger og/eller institutionskøkkener m.v.

**MK 63:** Tilbudsgiver skal sikre, at der i forbindelse med rotter på fødevarevirksomheder, i forretninger og/eller institutionskøkkener m.v. omgående indberetter rotteforekomsten til Fødevarestyrelsen og noterer dette i IT-systemet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

# Krav til det lovpligtige tilsyn på tilsynspligtige ejendomme

**MK 64**: Tilbudsgiver skal sikre, at der i perioden fra 1. oktober og til og med den efterfølgende februar måned gennemføres tilsyn på samtlige tilsynspligtige ejendomme. Alle tilsyn skal foregå i døgnets lyse timer.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 65:** Tilbudsgiver skal sikre, at tilsyn på tilsynspligtige ejendomme udføres af R1 autoriserede bekæmpere, uanset kravet angivet i MK 10.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 66:** Tilbudsgiver skal sikre, at bekæmperen forud for tilsynsbesøget kontakter grundejeren eller dennes repræsentant med henblik på aftale om besøg, hvor grundejer eller dennes repræsentant er til stede.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Tilbudsgiver skal selv søge kontaktoplysninger på de tilsynspligtige ejendomme. Der hvor Tilbudsgiver ikke formår at kunne komme i kontakt med borger, skal sagen videregives til Holstebro eller Lemvig Kommune.*

**MK 67:** Tilbudsgiver skal sikre, at bekæmperen ved afslutning af tilsynsbesøget på den tilsynspligtige ejendom straks foretager de påkrævede registreringer i IT-systemet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Tilbudsgiver skal være opmærksom på, at samtlige indberetninger om tilsynet på de tilsynspligtige ejendomme skal være korrekt registreret i IT-systemet inden udgangen af februar det pågældende år (jf. kontraktens pkt.10.2).*

**MK 68:** Tilbudsgiver skal sikre, at bekæmperen, som har gennemført tilsynet på den tilsynspligtige ejendom, opretter anmeldelse og igangsætter den nødvendige bekæmpelse på de ejendomme, hvor bekæmperen konstaterer rotter.

|  |  |
| --- | --- |
| Tilbudsgiver opfylder ovennævnte krav (ja/nej): |  |

**MK 69:** Tilbudsgiver skal sikre, at bekæmperen gennemgår ejendommen sammen med grundejer eller dennes repræsentant, ude såvel som inde, for tegn på rotter. Alle udendørs arealer skal undersøges for spor efter rotter og ikke blot det umiddelbare areal, som støder op til bygninger. Er ejendommen omfattet af privat aftale om forebyggelse og/eller bekæmpelse, skal ejendommen ligeledes undersøges for tegn på rotter.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Hvis grundejer eller dennes repræsentant, trods aftale, alligevel ikke er hjemme, skal rottebekæmperen gennemgå ejendom udendørs og efter endt tilsyn aflevere en besøgsseddel i postkassen, som oplyser borgeren om, at den kommunale rottebekæmpelse har besøgt ejendommen, fundet rotter og at der er oprettet en anmeldelse på ejendommen. Grundejer eller dennes repræsentant vil blive kontaktet med henblik på aftale af nyt tilsynsbesøg med tilstedeværelse af grundejer eller dennes repræsentant, hvor bekæmpelsen vil blive igangsat.*

*Hvis bekæmperen bliver bekendt med, at den pågældende ejendom ikke burde være tilsynspligtig, skal bekæmperen orienterer Holstebro og Lemvig Kommune herom via mail.*

## Krav i forbindelse med tilsynspligtige ejendomme og tilsyn med privat rottebekæmpelse

**MK 70:** Tilbudsgiver skal sikre, at hvis der, ved besøg på en tilsynspligtig ejendom omfattet af privat rottebekæmpelse, observeres forekomst af rotter og der er igangsat rottebekæmpelse med eller uden gift, skal bekæmperen give Holstebro og Lemvig Kommune besked herom via mail. Det skal ligeledes overfor Holstebro og Lemvig Kommune gøres opmærksom på f.eks.;

* Hvis der foretages musebekæmpelse med brug af giftstationer, hvortil rotter har adgang
* Hvis der foretages privat rottebekæmpelse uden forudgående anmeldelse til Holstebro og Lemvig Kommune
* Hvis der foregår rottebekæmpelse uden den nødvendige autorisation
* Hvis der er udlagt gift i giftstationerne uden tegn på rotter og mus
* Hvis der er udlagt ulovligt gift
* Hvis der er udlagt gift uden for giftstationer
* Hvis der er udlagt gift i strid med resistensstrategien

Ovenstående liste er ikke fuldstændig, og skulle rottebekæmperen blive bekendt med andre ulovlige forhold på ejendommen, skal dette straks videregives til Holstebro og Lemvig Kommune. Ligeledes skal bekæmperen informere Holstebro og Lemvig Kommune, hvis bekæmperen bliver bekendt med, at grundejer er R2 autoriseret og/eller har igangsat R2 bekæmpelse.

|  |  |
| --- | --- |
| Tilbudsgiver opfylder ovennævnte krav (ja/nej): |  |

# Mindstekrav ved bekæmpelse med fælder

Krav vedr. brug af diverse bekæmpelsesmaterialer

Holstebro og Lemvig Kommune har fokus på, at bekæmpelse fortrinsvis sker med fælder, og at brug af gift kun sker i det omfang, det er nødvendigt. Derfor skal Tilbudsgiver bestræbe sig på, at der som helhed er et minimalt forbrug af gift i kommunen. Tilbudsgiver skal sikre, at der tages hensyn til nedenstående:

* At der, så vidt muligt og som udgangspunkt, vælges fælder frem for gift i bekæmpelsen.
* At der aldrig anvendes stærkere antikoagulanter medmindre, der er tale om resistens.
* At når der anvendes gift, anvendes giften målrettet, hvilket betyder at giften først udlægges når,
  + Der er konstateret rotteaktivitet
  + Rotterne har accepteret de opsatte depoter

## Krav ved brug af fælder

**MK 71** Tilbudsgiver skal sikre, at når der benyttes fælder (gælder både dræbende, levendefangende og elektroniske fælder), skal opsætning og tilsynet med fælderne varetages af bekæmperen. Fanges der rotter i dræbende fælder, skal bekæmperen hurtigst muligt fjerne rotten, dette gælder også i weekender og helligdage ved indendørs bekæmpelse.

Intervaller mellem tilsynsbesøg afhænger af rotteaktiviteten og fældefangsten. Ved konstateret forekomst og igangsat bekæmpelse skal tilsynsbesøg foretages med maksimum syv kalenderdages interval. Ved større rotteaktivitet eller ved indendørs bekæmpelse kan der være behov for at foretage hyppigere tilsynsbesøg.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Bekæmperen skal opsætte rigeligt med fælder, også i situationer med en eller få rotter. En fælde er aldrig nok. Bekæmpelse med fælder fortsætter indtil al rotteaktivitet er ophørt.*

* *Udlevering af fælder til borgeren må ikke ske, da det er bekæmperen, der skal opsætte bekæmpelsen, hvor han/hun vurderer det nødvendigt*

*Ansvaret for bortskaffelse af døde rotter og aktivering af fælderne på ny tilfalder altid bekæmperen.*

* *Bekæmperen kan dog indgå aftale med beboer om dennes deltagelse vedrørende røgtning af fælder. Denne aftale kan dog ikke erstatte de regelmæssige tilsynsbesøg, som skal foretages så længe, der er rotter. Eventuelle aftaler med borgeren skal altid noteres i IT-systemet og med navns nævnelse af borger, som aftale er indgået med*

*Fælder bør så vidt muligt fastgøres for at forhindre at en rotte som er fanget i fælden, men ikke er død, kan slæbe sig bort med fælden. Fastgørelsen kan f.eks. ske med metaltråd, som ikke kan gnaves over af rotten.*

*Det er altid bekæmperens ansvar at røgte fælderne og skille sig af med de døde rotter. Benyttes der levendefangende fælder skal disse tilses 2 gange dagligt. Her kan bekæmperen indgå aftale med borger om at tilse fælderne imellem tilsynsbesøgene.*

# Mindstekrav i forbindelse med brug af kemiske bekæmpelsesmidler

## Bekæmperen skal være bekendt med giftens etiketkrav

Når der anvendes gift, uanset om der anvendes en antikoagulant eller cholecalciferol, skal bekæmperen være bekendt med det gældende etiketkrav på det anvendte middel. Det er til enhver tid altid etiketteksten på det pågældende lovlige middel, der skal følges. Her vil det fremgå, under hvilke anvendelsesmuligheder Miljøstyrelsen har godkendt det pågældende middel.

**MK 72:** Tilbudsgiver skal sende en kopi af etiketter på de gifte, der anvendes i bekæmpelsen til Holstebro og Lemvig Kommune ved kontraktstart og fremsende opdateringer ved ændringer og/eller tilføjelser.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Tilbudsgiver skal være opmærksom på, at al håndtering af gift (inkl. tilsyn med igangsat giftbekæmpelse) kun foretages af R1 autoriserede bekæmpere.*

## Bekæmperen må kun udlægge gift ved dokumenteret forekomst af rotter

**MK 73:** Tilbudsgiver skal sikre, at der kun udlægges gift (gælder for både antikoagulanter og cholecalciferol), når bekæmperen selv har konstateret forekomst af rotter.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Er der usikkerhed om der er tale om rotter, må bekæmperen ikke udlægge gift. Her kan bekæmperen i stedet opstille fælder eller sporing for at dokumentere forekomst (afsnit 4.7). Først når forekomst er dokumenteret må bekæmpelsen ske med gift.*

*Ved alle første-gangs giftudlægning skal grundejer, lejer eller dennes stedfortræder være til stede og der skal informeres om giftudlægningen. Krav om information om bekæmpelsen samt fortsat giftudlægning gælder også for opfølgende besøg.*

*I henhold til Miljøstyrelsens vejledning om brug af antikoagulanter til bekæmpelse af rotter opfordres Tilbudsgiver til at indskærpe overfor de tilknyttede bekæmpere, at ved forekomst af få rotter (< 5 rotter) bør der benyttes fælder.*

## Krav til brug af giftstationer

**MK 74:** Tilbudsgiver skal sikre, at udlægning af gift altid sker i egnede giftstationer. Med egnede menes giftstationer af vejrbestandigt materiale (plast, metal og træ).

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Visse antikoagulanter er godkendt til bekæmpelse af rotter i kloakken. Her er der ikke krav om brug af giftstationer. Det samme gælder for udlægning af gift i gyllekanaler og under tremme- og spaltegulve i staldsystemer. Her skal det dog sikres, at giften kan indsamles ved endt bekæmpelse, dvs. giften skal fastgøres.*

*Da der er forskel på de to gifttyper (antikoagulanter og cholecalciferol), og hvad der skal foretages i forbindelse med en mulig utilsigtet forgiftning, skal bekæmperen altid sikre, at giften udlægges i giftstationer med den korrekt påtrykte information.*

*Giftstationerne, der anvendes i bekæmpelsen, skal altid være udstyret med tydelig information vedrørende;*

* *At der foretages bekæmpelse af rotter med mulig anvendelse af en – type af gift skal tydeligt fremgå af den påtrykte information.*
* *Hvilke tiltag der skal ske i tilfælde af forgiftning (modgift i form af vitamin K1 (for antikoagulanterne) og opsøg af læge/dyrlæge i forbindelse med cholecalciferol)*
* *Bekæmpelsesfirma og kontaktoplysninger*

*Der skal være en særskilt etiket til bekæmpelse med antikoagulanter og en til cholecalciferol.*

* *Sker der et skift fra f.eks. antikoagulant til cholecalciferol skal der sættes nye giftstationer op med den nye gift eller bekæmperen skal påføre de allerede opsatte giftstationer med nye etiket vedr. cholecalciferol.*

*Anvendte giftstationer skal være aflåste, så borgere ikke kan komme i kontakt med giften. Med aflåste forstås f.eks. giftstationer, som kræver særlige nøgler for at åbne depotet.*

*Anvendes der giftstationer steder hvor der kan være risiko for at børn, husdyr og lignende kan komme til giften, skal der, foruden overvejelse om gift er den rigtige løsning, altid anvendes jordspyd eller anden form for fastgørelse af giftstationen og/eller anden form for afskærmning.*

## Valg af gift til bekæmpelse

Hvis det vurderes, at gift er den rette bekæmpelsesmetode, har bekæmperen følgende muligheder

* Starte med at anvende en mild antikoagulant – det betyder enten midler baseret på coumatetralyl og/eller chlorophacinon (se afsnit 7.7)
* Er der behov for et skift til stærkere antikoagulanter, skal Holstebro og Lemvig Kommune kontaktes.
* Starte med at anvende cholecalciferol.

## Krav til udlægningsmetoder ved brug af antikoagulanter

**MK 75:** Tilbudsgiver skal sikre, at når en antikoagulant anvendes til bekæmpelsen af rotter, skal bekæmperen skelne mellem følgende to udlægningsmetoder;

* Traditionel udlægning – skal bruges ved brug af aktivstofferne; chlorophacinon, coumatetralyl, bromadiolon og difenacoum
* Intervaludlægning – skal bruges ved brug af aktivstofferne; brodifacoum, difethialon og flocoumafen

|  |  |
| --- | --- |
| Tilbudsgiver opfylder ovennævnte krav (ja/nej): |  |

### Traditionel giftudlægning

Denne udlægningsmetode omfatter 1. generations antikoagulanter (chlorophacinon og coumatetralyl) og de mildere 2. generations antikoagulanter (bromadiolon og difenacoum).

Ved traditionel udlægning skal bekæmperen udlægge giften i portioner på f.eks. maks. 200 g pr giftstation (maksimum per udlægningssted fremgår af etiketten). Bekæmperen skal følge op på giftindtaget med få dages mellemrum og med maks. syv dages mellemrum. Hvis al giften eller det meste af giften er spist op ved næste tilsynsbesøg, skal bekæmperen nedsætte antallet af dage for næste tilsyn til f.eks. fire kalenderdage og/eller opsætte flere giftstationer. Bekæmperen skal dog tilrettelægge det således, at der tages højde for, at opfølgende tilsynsbesøg ikke falder på en weekend- og/eller helligdag. Bekæmperen skal sikre, at giftstationer i bekæmpelsesperioden på intet tidspunkt står tomme.

### Intervaludlægning

Denne udlægningsmetode omfatter de tre stærkeste 2. generations antikoagulanter (brodifacoum, difethialon og flocoumafen). Disse anvendes kun, når der er bekræftet eller mistanke om resistens, på baggrund af gennemgang af Miljøstyrelsens tjekliste for antikoagulant resistens.

Ved intervaludlægning skal bekæmperen udlægge små portioner af gift, svarende til 20 til 50 g gift pr. giftstation og hvor antallet af giftstationer er tilpasset den enkelte situation.

Bekæmperen skal følge op på giftudlægningen hver syvende kalenderdag – også selvom giften i de fleste giftstationer er væk få dage efter udlægningen. Der kan evt. opsættes flere giftstationer.

Der fortsættes med opfølgende giftudlægninger med syv kalenderdages interval indtil al rotteaktivitet er ophørt. Bekæmperen skal dog tilrettelægge det således, at der tages højde for, at opfølgende tilsynsbesøg ikke falder på en weekend- og/eller helligdag.

* Ved meget store rotteforekomster kan der, for at fremskynde processen, være to giftudlægninger i den første uge med ca. tre til fire dages mellemrum

## Krav til udlægningsmetoder ved brug af cholecalciferol

Cholecalciferol er en sub-akut gift og rotten skal æde forholdsvist meget i en enkelt dosis for at få en dødelig dosis. Rotten skal derfor æde flere gange af cholecalciferolen for at få en dødelig dosis.

Det er vigtigt, at rottebekæmperen sikrer, at rotten æder nok af giften hver gang den møder cholecalciferol, da der er risiko for, at rotten udvikler spisevægring (anoreksi) og derefter stopper med at æde af midlet inden det har den ønskede effekt.

Forud for udlægning af cholecalciferol udlægges en ugiftig lokkemad. Først når der er god accept af lokkemidlet udlægges cholecalciferolen i de opstillede giftstationer. Derefter følger Bekæmperen op på bekæmpelsen med få dages mellemrum i den første uge. Derefter vurderes det om fremadrettede tilsyn kan ske med maksimum 7 dages intervaller.

Hvis der fortsat er tegn på rotteaktivitet, men ingen aktivitet på den udlagte gift, efter ca. 2 til 3 uger, skal bekæmperen evaluere bekæmpelsen og evt. tilrettelægge den fortsatte bekæmpelse med fælder og/eller en antikoagulant.

## Antikoagulanter og resistensstrategien

**MK 76:** Tilbudsgiver skal sikre, at bekæmperen ved al anvendelse af antikoagulerende gifte følger den nationale resistensstrategi samt Miljøstyrelsens vejledningen for anvendelse af antikoagulanter til bekæmpelse af rotter. Det betyder, at kemisk bekæmpelse med en antikoagulant skal startes med midler med aktivstofferne chlorophacinon og/eller coumatetralyl.

|  |  |
| --- | --- |
| Tilbudsgiver opfylder ovennævnte krav (ja/nej): |  |

### Indsamling af rotter til undersøgelser

**MK 77:** Tilbudsgiver skal, på anvisning af Holstebro og Lemvig Kommune, i kontraktperioden indsamle et antal døde rotter til brug for resistensundersøgelser eller lignende uden beregning.

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Indsamling af døde og/eller døende rotter ved anvendelse af gift

**MK 78:** Tilbudsgiver skal sikre, at når der anvendes gift, skal der efterses for døde/døende rotter. Disse skal indsamles og bortskaffes (hvilket kan ske med almindelig dagrenovation).

|  |  |
| --- | --- |
| Tilbudsgiver opfylder ovennævnte krav (ja/nej): |  |

*I dag er kravet, at der skal efterses og indsamles døde/døende rotter to gange om ugen, så længe den fortærede giftmængde er stigende eller konstant. Når mængden af gift, der fortæres, begynder at blive mindre, indsamles døde/døende rotter efter behov, hvilket vil sige, hver gang bekæmperen befinder sig på ejendommen (én gang om ugen).*

* *Er ejer, lejer eller dennes repræsentant indstillet på selv at fjerne døde/døende rotter imellem de aftalte tilsynsbesøg, kan der indgås aftale om dette, men det sker altid på bekæmperens ansvar. Det angives i IT-systemet, at der er indgået en aftale*

## Brug af MSTs tjekliste vedr. identifikation af resistens og bekæmpelsens kvalitet

Hvis en rottebekæmpelse, uanset bekæmpelsesmetode, efter et par uger ikke synes effektiv, dvs. at der fortsat er for stor rotteaktivitet, skal rottebekæmperen evaluere på den igangværende bekæmpelse.

**MK 79:** For at udelukke, at manglende bekæmpelseseffektivitet skyldes utilstrækkelig bekæmpelse og antikoagulant resistens, skal bekæmperen anvende Miljøstyrelsens tjekliste for korrekt bekæmpelse.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Alle observationer i forbindelse med en giftbekæmpelse skal registreres i IT-systemet. Bliver der foretaget evalueringer og justeringer af bekæmpelsen samt mistanke om antikoagulant resistens, skal dette tydeligt fremgå af registreringer i IT-systemet og henholdsvis Holstebro eller Lemvig Kommune skal underrettes om mistanke om resistens.*

# Mindstekrav i forbindelse med forhold vedrørende kloakker

## Krav til sporing og identifikation af kloakdefekter

**MK 80:** Tilbudsgiver skal sikre, at bekæmperen foretager røg- eller vandprøve, hvis en ejendom er tilsluttet offentlig kloak og kloakken ikke kan frikendes, når der er tale om:

* rotter indendørs
* ved rotter udendørs, hvor der er mistanke om kloakfejl.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Bekæmperen skal gennemføre røgprøve og/eller vandprøve, på kvalificeret måde (dog ikke ved tv-inspektion), spore og påvise defekter i kloak- og afløbssystemerne ved hjælp af røgpatroner og røgapparat, farvestoffer eller lignende.*

*Synlige fejl på f.eks. banket er ikke gyldig grund til at undlade røgprøve.*

*Gentagelse af røg- eller vandsporing kan komme på tale ved den enkelte anmeldelse.*

## Krav til procedure for røgprøve

**MK 81:** Tilbudsgiver skal sikre at røg- og/eller vandprøve skal ske efter følgende procedure:

Røg sendes ved hjælp af et røgapparat (dvs. under tryk) fra f.eks. et hul i jorden og/eller i kloak tilløb/afløb og ind i systemet, og der observeres, hvor røgen forsvinder hen. Det vil sige først og fremmest samle- og/eller skelbrønden, men også andre brønde og udluftninger. Det er i nogle tilfælde vanskeligt at afgøre, hvor røgen trænger ind/ud af en brønd, da det også kan komme fra ubetydelige sprækker, samlinger og lignende. Her kan det være nødvendigt at foretage fejlsøgning med farvet vand, hvor synligheden ikke er besværet af røgen. Ligeledes er vandprøven nødvendig, hvor kraftig luftstrøm i rørene gør det svært at afgøre, hvorfra røgen kommer og hvor den forsvinder hen.

Der skal altid benyttes røgapparat til røgprøve.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Der henvises i øvrigt til Miljøstyrelsens ”Vejledning om forebyggelse og bekæmpelse af rotter (2019) (Tillæg 4)”.*

## Ved konstateret defekt på den private og offentlige kloak

**MK 82:** Tilbudsgiver skal sikre, at ved konstateret kloakdefekt på den private kloak, noterer bekæmperen dette i IT-systemet og giver en skriftlig henstilling og færdigmeldingsblanket til grundejer. Bekæmperen tager et billede af den udleveret henstilling og vedlægger den sagen i IT-systemet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Skriftlige henstillingsblanketter udleveres af Ordregiver. Færdigmeldingsblanketter ligger på kommunernes hjemmeside, og kan her hentes af kloakmester til underskrivning efter udbedring af defekt og som derefter fremsendes til Ordregiver.*

*Ophør bekæmpelsen inden frist for eventuel opfølgende håndhævelse (påbud), skal bekæmperen tildele sagen til Myndigheden. Dog skal bekæmperen jf. afsnit 4.12 fortsat udføre eventuelle kontrolbesøg i forbindelse med udløb af frister for håndhævelsen.*

**MK 83:** Tilbudsgiver skal sikre, at ved konstateret kloakdefekt på den offentlige kloak, skal relevante Ordregiver kontaktes, som derefter kontakter den pågældende forsyningsvirksomhed.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*I de tilfælde hvor der kan være tvivl om ejerforholdet for en ledning med en defekt, skal bekæmperen henvende sig til Ordregiver, som vil kontakte forsyningen med henblik på afklaring af ejerforhold.*

**MK 84:** Tilbudsgiver skal sikre, at der, hvor kloakdefekt giver anledning til rotter på ejendommen, skal der igangsættes rottebekæmpelse, som beskrevet i dette bilag. Bekæmperen vedhæfter fotodokumentation for de fundne defekter (evt. rottehuller forårsaget af kloakbrud) samt den gennemførte røgprøve i IT-systemet.

|  |  |
| --- | --- |
| Tilbudsgiver opfylder ovennævnte krav (ja/nej): |  |

*Bekæmperen skal, hvis Holstebro og Lemvig Kommune finder det rimeligt, være indstillet på at yde vejledning til grundejere og entreprenører i forbindelse med reparationsarbejdet, som f.eks. at bistå med røgprøve under en tv-inspektion etc.*

**MK 85:** Tilbudsgiver skal sikre, at der ligeledes gennemføres de nødvendige røgprøver ved etageejendomme. Her skal Tilbudsgiver kontakte relevant Ordregiver med henblik på kontakt til grundejer, som derefter skal muliggøre gennemførelse af røgprøve

|  |  |
| --- | --- |
| Tilbudsgiver opfylder ovennævnte krav (ja/nej): |  |

## Øvrige krav til arbejds- og sikkerhedsmæssige forhold

**MK 86:** Tilbudsgiver skal sikre, at i forbindelse med besigtigelse af brønde etc., skal bekæmperen selv stå for åbning og lukning af alle riste og brønde, dog ikke dæksler hvor kran er påkrævet, her skal Ordregiver kontaktes med henblik på hjælp til at løfte disse.

Tilbudsgiver og de til opgaven tilknyttede bekæmpere skal desuden overholde Arbejdstilsynets bestemmelser f.eks. om arbejde i kloakker, samt regler om afmærkning og afspærring af vejbaner.

|  |  |
| --- | --- |
| Tilbudsgiver opfylder ovennævnte krav (ja/nej): |  |

1. Henvisning til bekendtgørelsen er i dette dokument med henvisning til den gældende Bekendtgørelse om forebyggelse og bekæmpelse af rotter. [↑](#footnote-ref-1)